Sagerne omhandler et krav om kompensation og beløb til dækning af udgifter i forbindelse med aflysning af fly mellem Billund og Girona rejst i henhold til EU-forordning 261/2004
Ret: Retten i Kolding (1. instans)
Faggruppe: Civilsag — Småsag
Sagsemner: Erstatning uden for kontrakt;

/

RETTEN I KOLDING
DOM

afsagt den 17. juni 2019

Sag BS-20208/2018-KOL

Sagsøger 1
(Flyhjælp ApS)

og

Sagsøger 2
(Flyhjælp ApS)

og

Sagsøger 3
(Flyhjælp ApS)

og

Sagsøger 4
(Flyhjælp ApS)

mod

Ryanair Limited, Ryanair Corporate Head Office, Dublin Airport, Dublin, Ir-
land
(advokat Niels Christian Døcker)

og 

Sag BS-19995/2018-KOL



/

2

Sagsøger 5
(Flyhjælp ApS)

og

Sagsøger 6
(Flyhjælp ApS)

og

Sagsøger 7
(Flyhjælp ApS)

og

Sagsøger 8
(Flyhjælp ApS)

mod

Ryanair Limited, Ryanair Corporate Head Office, Dublin Airport, Dublin, Irland
(advokat Niels Christian Døcker)

Denne afgørelse er truffet af Dommer.

Sagens baggrund og parternes påstande
Sagen BS-19995/2018-KOL er anlagt den 10. juni 2018.

Sagen BS-20208/2018-KOL er anlagt den 11. juni 2018.

Sagernes baggrund og parternes påstande

Sagerne omhandler et krav om kompensation og beløb til dækning af udgifter i
forbindelse med aflysning af fly FR 9003 mellem Billund og Girona rejst i hen-
hold til EU-forordning 261/2004.

Sagsøger 5, Sagsøger 6, Sagsøger 7 og Sagsøger 8 har nedlagt påstand om, at
sagsøgte, Ryanair Limited, Dublin Office, inden



/

3

14 dage til passagererne skal betale 18.028,46 kr. med tillæg af procesrente fra
den 22. november 2017.

Påstanden er opgjort således:

Pligtig kompensation: 4 x kompensation á EUR 400 svarende til DKK 11.936,00
Ekstraomkostninger (nye flybilletter, transport):

DKK
6.092,46

Sagsøger 1, Sagsøger 2, Sagsøger 3 og Sagsøger 4 har nedlagt påstand om, at
sagsøgte, Ryanair Limited, Dublin Office, inden 14 dage til passagererne skal
betale 11.936,00 kr. med tillæg af procesrente fra den 15. december 2017.

Påstanden er opgjort således:

Pligtig kompensation: 4 x kompensation á EUR 400 svarende til DKK 11.936.

Alle sagsøgerne benævnes i det følgende for passagererne og sagsøgte for fly-
selskabet.

Flyselskabet har nedlagt påstand om frifindelse for at betale kompensation, og
har i BS 19995/2018 accepteret at skulle ekstraudgifter på 6.092,46 kr.

Retten har truffet bestemmelse om, at sagerne skal sambehandles, jf. retspleje-
lovens § 254, idet der er tale om samme flyafgang.

Sagerne er behandlet efter reglerne om småsager. Dommen indeholder ikke en
fuldstændig sagsfremstilling. Retten har efter parternes begæring og samtykke
bestemt, at sagerne kunne afgøres uden mundtlig hovedforhandling, jf. retsplej-
elovens § 366.

Parterne har indleveret procedureindlæg.

Oplysningerne i sagerne

Det fremgår af sagerne, at passagererne havde booket en rejse fra Billund til
Girona. Efter planen skulle fly FR9003 afgå fra Billund den 10. oktober 2017 kl.
20.40 og lande i Girona samme aften kl. 23.15.

Flyet blev aflyst.

Flyselskabet har til støtte for frifindelse overordnet anført, at flyet blev aflyst på
grund af en ATC-restriktion, grundet strejke ved det franske ATC-personale.



/

4

Parternes synspunkter

Passagererne har navnlig gjort gældende, at kravet på kompensation støttes på art.
7 i forordning 261/2004. Flyselskabet har ikke løftet bevisbyrden for, at af-
lysningen, skyldtes usædvanlige omstændigheder, som flyselskabet ikke kunne
have undgået ved at træffe alle rimelige forholdsregler, jf. art. 5, stk. 3.

Flyselskabet har hertil fremlagt interne dokumenter og avisartikler, hvilket ikke
udgør et bevis for, at den i sagen omhandlede flyafgang var direkte berørt af
ATC-strejken. Der er ikke ved erklæringen fra Person dokumenteret
årsagssammenhæng, og aflysningen fremstår nærmere som en intern operationel
beslutning.

Til støtte for kravet om dækning af udgifter i forbindelse med aflysningen, er der
henvist til art. 8 og 9 i forordning 261/2004.

Flyselskabet har navnlig gjort gældende, at passagererne ikke har ret til kom-
pensation, idet det er bevist, at aflysningen skyldtes usædvanlige omstændighe-
der den pågældende dag. Der var strejke blandt de franske ATC flyveledere. Det
var ATC, der traf beslutningen om at reducere flytrafikken, hvilket medførte
aflysning af flyet. Dette er understøttet af Persons erklæring.

Mange fly var påvirket dagen igennem. Passagererne har ikke ret til kompensa-
tion i henhold til art. 7, idet der foreligger usædvanlige omstændigheder, som
ikke kunne være undgået, selv om alle forholdsregler, som med rimelighed kunne
træffes, faktisk var blevet truffet, jf. art. 5, stk. 3. At flyet blev aflyst, som følge af
strejke og ATC restriktioner, udgør efter retspraksis usædvanlige om-
stændigheder, da flyselskabet ikke havde kontrol over disse.

Idet aflysningen var forårsaget af usædvanlige omstændigheder, som ligger helt
udenfor flyselskabets kontrol, og som de ikke kunne afværge, har passagererne
derfor ikke ret til kompensation i henhold til forordning 261/2004.

Rettens begrundelse og afgørelse

Efter forordning nr. 261/2004 artikel 7, jf. artikel 5, stk. 1, litra c, har flypassage-
rer krav på en nærmere angivet kompensation, hvis deres flyafgang aflyses.

Efter artikel 5, stk. 3 har passagerer ikke ret til kompensation, hvis flyselskabet
kan godtgøre, at aflysningen skyldes usædvanlige omstændigheder, som ikke
kunne have været undgået, selvom alle forholdsregler, der med rimelighed kunne
træffes, faktisk var blevet truffet. I forordningens betragtning 14 anføres, at
sådanne omstændigheder navnlig kan indtræffe som følge af bl.a. strejker.



/

5

Det er uomtvistet, at passagerernes fly blev aflyst . Flyselskabet kan derfor alene
fritages for at betale kompensation ved godtgørelse af, at aflysningen skyldtes
usædvanlige omstændigheder.

Det lægges til grund, at der blev varslet en strejke den 5. oktober 2017 blandt
franske flyveledere, og at flyselskaberne den 6. oktober 2017 af den grund blev
bedt om at reducere deres flyvninger den 10. oktober 2017 med 30 % til og fra
navngivne franske lufthavne, hvilket fremgår af bilag B´s gengivelse af
NOTAMN. Der er ikke med det fremlagte godtgjort, at de franske myndigheder
på samme tid satte begrænsninger ind, som påvirkede flyvninger til og fra
Girona. Flyselskabet har i sagen fremlagt en erklæring fra Person, Billund Hand-
ling, hvor han bekræfter, at strejken var direkte årsag til aflysning af FR 9003.
Det fremgår ikke på hvilket grundlag han, som er ansat i et selskab, der service-
rer fly i Billund Lufthavn, kan udtale sig om årsagen til en aflysning af et be-
stemt fly for 1½ år siden, hvorfor retten ikke kan tillægge denne erklæring nogen
bevisværdi. Flyselskabet har derfor ikke ved i øvrigt interne fremlagte er-
klæringer dokumenteret, at der lå usædvanlige omstændigheder til grund for
aflysningen af dette fly.

Passagererne har derfor krav på kompensation efter forordningens artikel 7, stk.
1, litra b, og retten tager påstandene herom til følge.

Flyselskabet har i BS 19995/2018 anerkendt, at de skal betale 6.092,46 kr. til
dæk-ning af diverse udgifter, hvorfor påstanden herom tages til følge.

Passagernes påstande tages derfor til følge med renter og sagsomkostninger som
anført nedenfor. Det er alene tilkendt renter fra sagernes anlæg, da der ikke er
fremlagt dokumentation for påkrav.

Flyselskabet skal betale sagsomkostninger til passagererne i BS 19995/2018 med
i alt 3.300 kr. Sagsomkostningerne er fastsat efter sagens omfang og behandling
således, at 500,00 kr. dækker retsafgiften, og 2.800 kr. dækker udgiften til parts-
repræsentant inkl. moms.

Flyselskabet skal betale sagsomkostninger til passagererne i BS 20208/2008 med
i alt 3.000 kr. Sagsomkostningerne er fastsat efter sagens omfang og behandling
således, at 500,00 kr. dækker retsafgiften, og 2.500 kr. dækker udgiften til parts-
repræsentant inkl. moms.

T H I  K E N D E S  F O R  R E T :



/

6

Ryanair Limited, Ryanair Corporate Head Office, Dublin Airport, Dublin, Irland
skal til Sagsøger 5, Sagsøger 6, Sagsøger 7 og Sagsøger 8 betale 18.028,46 kr.
med procesrente fra den 10. juni 2018 af 18.028,46 kr.

Ryanair Limited, Ryanair Corporate Head Office, Dublin Airport, Dublin, Irland
skal til Sagsøger 5, Sagsøger 6, Sagsøger 7 og Sagsøger 8 betale
sagsomkostninger med 3.300 kr.

Ryanair Limited, Ryanair Corporate Head Office, Dublin Airport, Dublin, Irland
skal til Sagsøger 1, Sagsøger 2, Sagsøger 3 og Sagsøger 4 betale 11.936 kr. med
procesrente fra den 11. juni 2018 af 11.936 kr.

Ryanair Limited, Ryanair Corporate Head Office, Dublin Airport, Dublin, Irland
skal til Sagsøger 1, Sagsøger 2, Sagsøger 3 og Sagsøger 4 betale sagsomkost-
ninger med 3.000 kr.

Beløbene skal betales inden 14 dage.

Sagsomkostningerne forrentes efter rentelovens § 8 a.



/

div>

div>